b'\n_START_ARTICLE_\nCharles Babbage\n_START_PARAGRAPH_\nSi Charles Babbage, FRS (26 Disyembre 1791 \xe2\x80\x93 18 Oktubre 1871) ay isang Ingles na matematiko, pilosopo, imbentor, at inhinyerong mekanikal na nagpanimula ng konsepto ng isang naipoprogramang kompyuter. Nakatanghal ang mga bahagi ng kanyang hindi pa buong mga mekanismo sa Museo ng Agham sa London. Noong 1991, binuo ang isang umaandar ng maayos na makinang pangdiperensiya mula sa mga orihinal na plano ni Babbage. Binuo para sa mga toloransiyang magagawa noong ika-19 daang taon, ang tagumpay ng nabuong makina ay nagpapakitang gagana talaga ang makina ni Babbage. Pagkalipas ng siyam na mga taon, nakumpleto ng Museo ng Agham ang panglimbag ng kompyuter (printer ng kompyuter) na dinisenyo ni Babbage para sa makinang pangdiperensiya, isang masalimuot na aparato noong ika-19 daang taon. Itinuturing siya bilang isa sa mga "ama ng kompyuter" Itinuturing din si Babbage bilang ang nakaimbento ng unang mekanikal na kompyuter na lumaong nagbunga sa marami pang mga kompyuter na may mga disenyong masasalimuot.'